kardosdrur/scandi-wiki huggingface dataset:
Ø Bakker

Ø Bakker er et naturområde i Nørreådalen mellem Viborg og Randers, ca. 12 kilometer øst for Viborg.

Ø Bakker skyder sig op som en "ø" mellem to engarealer ud mod Nørreådalen. Det ligger som en naturskabt ø omgivet af Nørreåens naturlige løb. Hovedsagelig den østlige del er landbrug, mens den vestlige del er et fredet, lyngklædt og meget kuperet terræn. Det højeste punkt er 53 m.o.h., og herfra er der en storslået udsigt over den brede Nørreådal til Viskum Skov mod syd. 

Ø var i stenalderen en ø i den fjord, som udfyldte Nørreådalen og gik fra Randers Fjord og næsten ind til Viborg. Det langstrakte bakkedrag  undgik af uransagelige årsager at blive borteroderet af efteristidens smeltevandsfloder.

Naturfredning
Et cirka 285 hektar stort område blev fredet i 1975.
Der er adgang til området fra flere parkeringspladser, og markerede naturstier fører gennem det fredede område. Vegetationen er rig på typiske hedeplanter: birk, pors, enebær, blåbær, mosebølle, tyttebær, revling, ulvefod og guldblomme.

Området er tilholdssted for mange arter af sommerfugle , guldsmede og andre insekter.

Midt i det fredede område findes en stor granitsten, en vandreblok, hvoraf den største del er skjult i jorden. Da den oprindelige græsning af området ophørte, begyndte heden at gro til med træer og buske. For at bevare det markante landskab, er heden i dag indhegnet og bliver afgræsset af får.

Et gammelt sagn fortæller, at Kong Dan (der formentlig også gik under navnet Halvdan den Gamle, Danmarks første konge omkring år 300-400, og ham som landet er opkaldt efter) skulle ligge begravet i Ø Bakker i fuld udrustning.

På Ø ligger den lille landsby Øby.

Ø er det korteste registrerede stednavn i Danmark.

Natura 2000
Ø Bakker er ved en lille tarm vest for Fussing Sø sammenhængende med og en del af Natura 2000-område nr. 30 Lovns Bredning, Hjarbæk Fjord og Skals Ådal, der fortsætter i Nørrådalen  mod vest til Rindsholm.

Eksterne kilder og henvisninger

Fredede arealer i Danmark
Naturområder i Danmark
Viborg Kommunes geografi
RK Podravka Koprivnica

Rukometni Klub Podravka Koprivnica er en kroatisk håndboldklub fra byen Koprivnica. Klubben er kendt for sin kvindehold, som vandt EHF Champions League og Champions Trophy i 1996. Holdet har tidligere spillet under navnene Podravka Dolcea og Podravka Koprivnica.

Meritter 
Nationale titler
 Kroatisk mester: 1993, 1994, 1995, 1996, 1997, 1998, 1999, 2000, 2001, 2002, 2003, 2005, 2006, 2007, 2008.
 Jugoslavisk mester: 1966, 1967.

Bedste internationale resultater
 EHF Champions League: Vinder 1996, finalist 1995, semifinalist 1998.
 Cup Winners' Cup: Finalist 2005, semifinalist 2008.
 EHF Cup: Finalist 2001, 2006.
 Champions Trophy: Vinder 1996.

Aktuel trup

Spillertruppen 2021-22 

Målvogter
 1  Antonia Tucaković
 20  Julija Dumanska
 30  Nika Galinec
Fløjspillere
LW
 5  Korina Karlovčan
 13  Dijana Mugoša
RW
 3  Ana Turk
 2  Nikolina Zadravec 
Stregspiller
 6  Elena Popović
 18  Sara Šenvald
 27  Iryna Stelmakh

Bagspillere
LB
 8  Selena Milošević
 10  Dejana Milosavljević
 15  Ana Buljan
 22  Bojana Milić
 97  Bianca Bazaliu
CB
 4  Larissa Kalaus
 21  Dziyana Ilyina
RB
 14  Lea Franušić

Kilder / eksterne henvisninger 
 RK Podravka Vegeta
 Sports123.com – Handball – Women: Croatia: Championship
 Sports123.com – Handball – Women: Yugoslavia: Championship
 EHF – HC Podravka Vegeta

Håndboldklubber fra Kroatien
Etableret i 1955
Inge-Marie Nielsen

Inge-Marie Larsen Nielsen er en dansk sangerinde og komponist i folkemusikorkestret Dræsinebanden. Inge-Marie Nielsen var gift med orkestrets anden frontfigur Andreas P. Nielsen.

Inge-Marie har siden ungdommen været aktiv sangerinde, og har tidligere sunget pop i flere forskellige danseorkestre, indtil hun i 1988 startede Dræsinebanden sammen med sin mand, Andreas P. Nielsen. Udover sit virke i Dræsinebanden, har Inge-Marie sunget til flere store, danske boksestævner.

Ægteparret Inge-Marie og Andreas P. Nielsen drev sammen en musik- og kulturcafé – Café Dræsinen – på Ærø, hvorfra hun selv stammer. Cafeen afholder hver sommer en stribe koncerter med kendte, folkelige kunstnere.

Eksterne henvisninger 

http://cafedraesinen.dk 

Tjek fødselsår
Komponister fra Danmark
Sangere fra Danmark
Straffespark (fodbold)

Et straffespark er en igangsættelse i fodbold. Man får tilkendt et straffespark hvis modstanderen begår et direkte frispark i eget straffesparksfelt. Reglerne for staffespark er reguleret i fodboldlovens §14.

Udførelse 
Straffesparket tages 11 meter fra mållinjen midt for målet. Den forsvarende målmand skal forblive på mållinjen mellem målstængerne med front mod sparkeren indtil sparket er taget. Målmanden må gerne bevæge sig rundt på stregen.  Der må ikke afleveres til en medspiller på et straffespark.
De øvrige spillere skal befinde sig på banen, bagved straffesparksmærket, uden for straffesparksfeltet og uden for buen om straffesparksfeltet.
Når dommeren giver tegn til at sparket må tages, skal sparket udføres ved at sparkeren sparker bolden fremad. Bolden er i spil når den bevæger sig fremad. Straffesparksskytten må ikke røre bolden igen, før den er rørt af en anden spiller. Hvis sparkeren overtræder dette skal dommeren dømme indirekte frispark til modstanderne for gentagelsesspil.

Straffesparkskonkurrence 
I de fleste turneringer bruges straffespark også til at finde en vinder af kampe, hvor man ikke har fundet en vinder efter hverken den ordinære spilletid eller den forlængede spilletid. 

Hvert hold får i første omgang 5 spark, og det hold der scorer flest mål vinder kampen. Hver spiller må kun sparke én gang. Hvis der ikke falder nogen afgørelse efter de 5 spark, fortsætter man med ét spark til hver hold indtil man har en afgørelse.
Under udførelsen skal de øvrige spillere befinde sig i midtercirklen. Dog skal målmanden der er medspiller til sparkeren opholde sig hvor straffesparksfeltet møder mållinjen.

Amerikansk straffespark 
Amerikansk straffespark er en anden variant af straffespark end den, der normalt bruges i fodbold. Ved amerikansk straffespark starter sparkeren uden for feltet, og kommer løbende mod målet, hvor der skal afsluttet inden for et tidsrum, der afhænger af banens størrelse. I Danmark ses det ofte i indendørs turneringer.

Se også 

Fodboldregler
Fodboldteknik
Hotel Imperial

Hotel Imperial kan henvise til flere forskellige hoteller:
Hotel Imperial (København)
Hotel Imperial (Wien)
Hotel Imperial (Tokyo)
Último Dragón

Yoshihiro Asai (født 12. december 1966), bedre kendt under ringnavnet Último Dragón, er en japansk wrestler og skuespiller. Udover at have blevet trænet i Japan, har han også lært wrestlingstilen lucha libre, mens han arbejdede i Mexico. 

Asai er den eneste wrestler, der har været indehaver af elleve titler samtidig. I oktober 1996 vandt han J-Crown Championship, som var en forening af otte letvægtstitler fra forskellige wrestlingorganisationer verden over. Derudover vandt han også NWA Middleweight Championship, WCW Cruiserweight Championship og WAR World Six-Man Tag Team Championship, hvilket gjorde ham til den wrestler i verden med mest "guld". 

"Último Dragón" er spansk, og oversat til engelsk betyder det "the last dragon" (den sidste drage). Da Asai ankom til World Championship Wrestling i 1996, blev hans ringnavn dog fejlagtigt oversat til The Ultimate Dragon, og han blev kaldt det i flere måneder, inden WCW opdagede, at det var fejl og begyndte at bruge hans spanske ringnavn i stedet for.

Eksterne henvisninger 

 

 

Wrestlere fra Japan
Skuespillere fra Japan
Sione Vailahi

Sione Havea Vailahi (født 6. september 1958), bedre kendt under ringnavnet The Barbarian er en wrestler fra Tonga, der er mest kendt for sin enorme styrke. Han kunne efter sigende løfte en mand på 100 kg over sit hovedet med én arm. 

Vailahi fik sin wrestlingdebut i National Wrestling Alliance i 1981, hvor han wrestlede under navnet King Konga. Det blev senere til Konga the Barbarian og til sidst bare The Barbarian. I 1988 skrev han kontrakt med World Wrestling Federation, og i 1991 dannede han for første gang tagteam med makkeren Haku. I 1995 skiftede begge wrestlere til World Championship Wrestling, og de blev kaldt for Faces of Fear og var medlem af Dungeon of Doom indtil 1997. Barbarian blev hos WCW indtil 2001.

Eksterne henvisninger 

 

Wrestlere
Personer fra Tonga
Elda Prestigio

Club Balonmano Feminino Elda Prestigio er en kvindehåndboldklub fra Elda i Spanien, som har vundet flere spanske mesterskaber. Klubben blev grundlagt i 1985 og har gennem tiden optrådt under forskellige navne, bl.a. af sponsorgrunde, herunder CB Elda Prestigio, Alsa Elda Prestigio og Orsan Elda Prestigio. I 2009 spiller klubben under navnet Prosolia Gaviota Elda Prestigio.

Nationale titler
 Spansk mester: 1999, 2003, 2004, 2008.

Bedste internationale resultater
 EHF Champions League: Kvartfinalist 2005. Gruppespil 2000, 2004, 2006.
 EHF Cup: Semifinalist 1998, 2007. Kvartfinalist 1999, 2008.
 Cup Winners' Cup: Semifinalist 2002. Kvartfinalist 2001, 2003, 2004.

Kilder / eksterne henvisninger 
 Elda Prestigio  
EHF – Orsan Elda Prestigio 
Sports123.com – Handball – Women: Spain: Championship  

Håndboldklubber fra Spanien
Etableret i 1985
Hulrodet lærkespore

 
Hulrodet lærkespore (Corydalis cava) er en 10-30 cm høj urt, der vokser på muldbund i skove. Planten har stængelknold, der med tiden bliver hul.

Beskrivelse 
Hulrodet lærkespore er en flerårig urt med en lav, tueformet vækst. Stænglen er hårløs og rund i tværsnit, og den bærer 2-4 spredtstillede blade. Bladene er sammensatte med 3-5 fjersnitdelte eller dybt lappede småblade. Bladranden er hel og begge bladsider er blågrønne.

Blomstringen sker i april-maj, hvor man ser blomsterne sidde samlet i en endestillet klase, der rummer 6-16 purpurrøde eller (sjældnere) hvide blomster. De enkelte blomster er uregelmæssige med affaldende bægerblade og 4-tallige kroner, hvor det øverste kronblad danner en spore. Frugterne er kapsler med flere frø, der har myrelegeme.

Rodnettet består af en stængelknold, der med tiden bliver hul, og forholdsvis få, trævlede rødder.

Højde x bredde og årlig tilvækst: 0,20 x 0,15 m (20 x 15 cm/år). Målene kan bruges til beregning af planteafstande i fx haver.

Voksested 

Hulrodet lærkespore er vidt udbredt i Centraleuropa, og den findes også i bjergene i Sydeuropa. Derimod regnes den for naturaliseret i England, Sverige og Danmark, hvor den er almindelig på Øerne, sjældnere i Øst- og Sydjylland. Arten er karakterplante for bøge- og egeskove, men man træffer den også i skove, der er domineret af Lind og Løn. Desuden optræder den i bunden under krat og læhegn.

I blandede løvskove med fugtig muldbund i det østlige Transsylvanien findes den sammen med bl.a. avnbøg, firblad, alm. hyld, alm. mjødurt, burresnerre, Carex brizoides (en Star-art), engkabbeleje, hvidpil, kæmpesvingel, lægekulsukker, peberbusk, ramsløg, rødel, skvalderkål, stor nælde, tørst og vorterod.

Galleri

Note

Kilder 
 Signe Frederiksen et al., Dansk flora, 2. udgave, Gyldendal 2012. .

Eksterne henvisninger 

Skovbundsplanter
Røde blomster
P.V.P. Berg

Peder Vraae Poulsen Berg (født 17. september 1838 på gården Sønderbjærg i Fjaltring, død 14. juli 1914 i Kolding) var en dansk civilingeniør.

Civilingeniør P.V.P. Berg fødtes i Fjaltring, sydvest for Lemvig, som den yngste af 10 søskende, af hvilke den mest kendte blev folketingsmand Christen Berg. Som ganske ung kom Berg først på Odense Højskole og senere Rødding Højskole. Efter højskoleopholdet i Sønderjylland i slutningen af 1850'erne kom Berg ind som soldat, hvor han blev tilknyttet Ingeniørkorpset.

Da tjenestetiden var forbi, fortsatte han som civilingeniør. Hans virksomhed på dette område bragte ham rundt i det ganske land, hvor han arbejdede med nivellerings- og opmålingsopgaver i forbindelse med dige- og vandværksanlæg samt jernbaneanlæg. Berg udarbejde planer til regulering af Nymindegab og Skjern Å, og på Vejenegnen udførte han et stort arbejde med udtørring og engvandingsanlæg og tog samtidig del i det livlige ,folkelige røre på denne egn. For at nævne et enkelt resultat heraf kan det anføres, at det var ham, der tog initiativ til at der rejstes en mindesten for Frederik VII i Vejen.

Omkring midten af 1880'erne blev det i særlig grad anlæg af privatbaner, som beskæftigede P.V.P. Berg. Fra 1885 udarbejdede han adskillige planer og overslag til nye baner. I 1895 nåede Berg på sin vej som baneingeniør til Kolding, hvor Kolding-Egtved Jernbane skulle anlægges. Han blev baneanlæggets kontrollerende ingeniør, og da den var færdig, blev han i 1898 den ny banes driftsbestyrer. P.V.P. Berg overlod driftsbestyrerjobbet til driftsbestyrer ved Kolding Sydbaner ingeniør, cand. polyt P.H. Tarp i oktober 1913.

Kilde 
 Kolding Folkeblad, 15. juli 1914.
 Slægtsside på archive.org

Eksterne henvisninger 
 

Ingeniører fra Danmark
Danskere i 1800-tallet
Danskere i 1900-tallet
Personer fra Jylland
Anal

Anal kan henvise til flere ting:
 Den anale fase, et freudiansk udviklingsstadie
 Analsex
 Nedsættende tillægsord, der betyder rigid eller tvangspræget.
Yu Hua

Yu Hua (simplificeret kinesisk: 余华; traditionel kinesisk: 余華; pinyin: Yú Huá; født 3. april 1960) er en kinesisk forfatter. Han blev født i Hangzhou i provinsen Zhejiang, men senere flyttede hans familie til Haiyan-amtet i Zhejiang. Yu Hua færdiggjorde en mellemskoleuddannelse, og derefter gik han i lære som tandlæge. Han har selv sagt at det man ser i folks mund er et skræksceneri, hvilket gjorde at han gerne ville lave noget andet. Yu Hua voksede op under Kulturrevolutionen og dette er med i flere af hans værker blandt andre At Leve (活着) og Brødre (兄弟 også oversat til dansk). I begyndelsen af 1980'erne mødte han nogle skribenter, der gik og "nød livet". Det fik ham til at overveje en at skifte arbejde og blive forfatter, hvilket han realiserede i 1983. De tidlige værker af Yu Hua hører til avantgarde stilarten. Omkring 1993 gik Yu Hua over til at skrive realisme.

Det værk som mange især kender Yu Hua for er At Leve, da dette er blevet filmatiseret af Zhang Yimou (张艺谋) i 1994. Yu Hua var overrasket over at Zhang Yimou betalte for rettighederne allerede da han begyndte filmproduktionen, da dette eftersigende ikke er almindeligt i Kina. Filmen fik flere priser og var nomineret til endnu flere. Romanen Brødre, der er udgivet i to bind, har allerede solgt over en million eksemplarer i Kina. Dette er meget i Kina, da piratkopiering af bøger er meget udbredt. Brødre bind 1 udkom omkring 10 år efter at Yu Hua sidst havde udgivet en roman. Hele romanen er oversat til engelsk. Flere af hans romaner er i dag også oversat til dansk af Sidsel Laugesen.

Yu Hua har modtaget flere priser som forfatter. I 1998 modtog han Grinzane Cavour Award i Italien for sit værk At Leve. I 2002 fik han James Joyce Foundation Award og i 2004 modtog han den franske Æreslegions orden i litteratur.

Flere af hans værker skiller sig ud fra kinesiske forfattere ved at være humoristiske og let forståelige. Yu Hua bruger også tit kropsvæsker i sine beskrivelser af folk og også de lyde folk laver i de forskellige situationer, som for eksempel når man er på toilet og har forstoppelse.

Værker 
Romaner
 At Leve (活着, Huózhe)
 Beretningen om blodsælgeren Xu Sanguan (许三观卖血记, Xǔ Sānguān Mài Xuè Jì)
 Skrig i Støvregnen (在细雨中呼喊, Zài xìyǔ zhōng Hūhan)
 Brødre (兄弟, Xiōngdì)
 Den syvende dag (第七天, dì qī tiān), i nogle net versioner angivet som (第七日, dì qī rì)

Kilder

Eksterne henvisninger 
 

Skønlitterære forfattere fra Kina
Visual Basic for Applications

Visual Basic for Applications (VBA) er et Microsoft programmerings- og macrosprog udviklet på grundlag af Visual Basic-sproget.

VBA anvendes formodentlig mest af almindelige brugere i Microsofts office-programmer, eksempelvis Word, Excel, PowerPoint og Access, og giver hermed brugerne mulighed for at tilrette og udvikle aktuelle programmers funktioner.

Programmeringssprog
Microsoft Office
Tone

En tone er den menneskelige opfattelse af en lyds frekvens. Når toner sammensættes kaldes det musik. En tone består i musikalsk sammenhæng af en grundfrekvens og dens overtoner, hvis frekvens er (eller tilnærmet) heltalsmultiplum af grundtonen, dette giver til sammen tonens klang.

Toner frembringes for det meste som sang eller med et stemt instrument, der enten bliver påvirket af slag, luft eller gnidninger.
En systematisk sammensætning af toner er en række nærliggende toner, der er opsat i skalaer. Det er definitionen på de toner musikerne skal holde sig indenfor, for at musikken skal lyde godt iflg. den musiske stil. Tonerne bliver gerne spillet med en tilhørende rytme.

En stamtone er en tone, der kan angives uden fortegn.
Stamtonerne er c, d, e, f, g, a og h.

I den vestlige musik bruges 12 toner som grundtoner:
C, Cis, D, Dis, E, F, Fis, G, Gis, A, Ais, H.

I middelalderen benyttede man en metode til indøvning af stamtonerne. Denne metode bruges stadig i dag og synges som: Do, Re, Mi, Fa, Sol, La, Si, Do (C, D, E, F, G, A, H, C). Når man synger "Sol", synges det som "So", altså man undlader at synge l'et, da den efterfølgende tone (A) starter med L (La). Når stamtonerne synges slutter man igen på C (oktav). 

Denne indøvningsmetode kaldes Solmisation.

Frekvenser

Tonehøjden afhænger af svingningernes hastighed, frekvensen. Denne er et udtryk for antallet af svingninger pr. sekund. Jo højere frekvensen bliver, desto lysere bliver tonen. Ligger to toner en oktav fra hinanden, svinger den øverste tone præcis dobbelt så hurtigt som den nederste. Man kan således udregne de øvrige normaltoners rene stemning ud fra intervallernes proportioner. 
Den vestlige kammertone A4 har frekvensen 440 Hz, dvs. 440 svingninger pr. sekund. Ganger man den med kvartens, i dette tilfælde D, proportion får man således dennes frekvens: 
 

Dette er dog de mindre benyttede såkaldte rene intervaller. Man bruger i langt større udstrækning de såkaldte tempererede intervaller, der afviger en smule fra ovenstående.
Princippet bag den tempererede stemning er at frekvensen konstant multipliceres med 1,059463... eller den tolvte rod af 2, for at opnå en procentmæssig lige stor stigning i frekvensen, hver gang man går en halvtone op.

Frekvenserne af tonerne på et klaver er som følger:

Se også
 Lyd
 Node
 Toneinterval
 Grundtone
 Middeltone

Musikteori
Friedrich Kiel

Friedrich Kiel (født 8. oktober 1821 i Bad Laasphe-Puderbach i Nordrhein-Westfalen, død 13. september 1885 i Berlin) var en tysk romantisk komponist og musikpædagog.

Kiel virkede først som violinist i
Koburgs Hofteater, studerede derefter under Siegfried Dehn i Berlin og nåede dér hurtig en meget anset
stilling som komponist og lærer. Den
Sternske sangforening opførte omfangsrige og
betydelige korværker af ham, såsom Requiem
op. 20 (1862), Missa solemnis (1867) og
hovedværket Kristus (1874). 1870 blev Kiel
lærer ved den nyoprettede Hochschule fur Musik,
ligesom han endelig blev medlem af senatet for
Akademiet for de skønne kunster.

Kiel var en fortræffelig musiker, navnlig en lærd
kontrapunktiker, og en højt anset lærer der
uddannede talrige elever, af hvilke mange
senere skaffede sig et navn. Hans kompositioner,
hvis tal ikke er særlig stort, præges af hans
udmærkede musikeregenskaber; de kirkelige
korværker vidner specielt om hans polyfone
mesterskab.

Nogen udpræget kunstnerpersonlighed
besad Kiel derimod næppe, og hans værker har
kun i ringe grad vundet udbredelse uden for
hans hjemland, hvor oratoriet Kristus og et
eller andet kammermusikværk endnu af og til
opføres (o. 1915). Af Kiels kirkelige værker skal foruden
de fornævnte endnu fremhæves: Stabat mater
og Tedeum, af instrumentalværkerne en
klaverkoncert, tre klaverkvartetter, nogle strygekvintetter
og -kvartetter, Walzer fur Streichquartett,
trioer, violinsonater og adskillige
klaverkompositioner.

Referencer

Kilde 
 Kontorchef W. Behrend i Salmonsen  (Salmonsens Konversationsleksikon, 2. udgave, bd. 13, s. 814)

 – Omfattende værkoversigt på den tyske Wikipedia-side

Romantikkens komponister
Komponister fra Tyskland
Kirkemusikkomponister
RAF Advanced Air Striking Force

RAF Advanced Air Striking Force (AASF) blev formeret den 24. august 1939 fra No. 1 Group. Den blev sendt til Frankrig for at dens lette og middeltunge bombefly kunne komme indenfor rækkevidde af Tyskland. Det var en uafhængig enhed i forhold til British Expeditionary Force og i starten rapporterede den direkte til luftfartsministeriet. Dette viste sig imidlertid ikke hensigtsmæssigt, og den 15. januar 1940 blev den underlagt den øverstkommanderende for de britiske flystyrker i Frankrig, viceluftmarskal 'Ugly' Barratt, som også overtog kommandoen over de flystyrker, der var tilknyttet BEF. 

AASF kom i kamp i maj 1940. Tyskerne angreb og AASF's fly gik på vingerne. Det blev en katastrofe. De britiske fly viste sig at være fuldstændig ubrugelige til at løse deres opgave mod de mere talrige tyske fly og det meget effektive antiluftskyts, som beskyttede de tyske enheder. Fairey Battle-flyene havde stort set ingen defensiv bevæbning og de fleste blev skudt ned i løbet af de første missioner, men de andre såsom Bristol Blenheim var ikke meget bedre. F.eks. kostede et angreb på broerne ved Maastricht i slutningen af maj AASF 40 ud af 71 angribende fly. Da de tyske styrker rykkede frem blev AASF tvunget til at trække sig længere sydpå i Frankrig. I midten af juni stod det imidlertid klart at slutningen på slaget om Frankrig hastigt nærmede sig, og AASF begyndte at trække sig tilbage fra Frankrig til Storbritannien. Hovedkvarteret blev opløst den 26. juni 1940. 

AASF's eneste chef var viceluftmarskal P H L Playfair.

Referencer 
 http://france1940.free.fr/uk/raf_may.html

Royal Air Force
Samsøe Samsøe

Samsøe Samsøe (oprindeligt Samsøe & Samsøe) er en dansk modevirksomhed og tøjmærke. Foruden tøj laver virksomheden accessories, sko, lingeri og badetøj. Samsøe Samsøe har hovedsæde i København og bliver i dag forhandlet i mere end 30 lande.    

Firmaet startede i 1993. Siden 2000 har Peter Sextus Rasmussen været CEO, og han ejer firmaet sammen med Per Ulrik Andersen.

I 2015 havde firmaet ca. 700 ansatte og omsatte for over 500 mio. kr.

I 2016 har modevirksomheden 41 selvstændige butikker og 50 shop-in-shops fordelt over mere end 10 lande. Antallet af Samsøe Samsøe-butikker i Danmark er 19, og udenfor Danmark er der 21 butikker.

Historie 
Samsøe Samsøe blev grundlagt under navnet Samsøe & Samsøe i Københavns Latinerkvarter i 1993 af Samsøe-brødrene Klaus og Preben Samsøe. Den første butik åbnede i Studiestræde i København i 1993. De første to år solgte Samsøe Samsøe udelukkende smykker, hvorefter virksomheden gik over til salg af basis-T-shirts, hovedsageligt til mænd.

I 2000 gik virksomheden i betalingsstandsning, men blev derefter købt af Peter Sextus Rasmussen og hans forretningspartner Per-Ulrik Andersen.

Samsøe Samsøe har 1500 forhandlere i Europa, USA og Asien og beskæftiger ca. 750 ansatte per 2016. Virksomheden har et internt team bestående af følgende afdelinger: design, konstruktion, produktion, økonomi, salg, marketing og detail, der alle arbejder tæt sammen. 

I dag har Samsøe Samsøe 46 selvstændige butikker i blandt andet de europæiske storbyer København, Oslo, Amsterdam, Stockholm og Berlin. De har desuden 50 shop-in-shop-butikker i blandt andet Galeries Lafayette og Merci i Frankrig, Harvey Nicols og John Lewis i England, Ludwig Beck og Cramer & Co. i Tyskland, Aplace og Åhlens i Sverige, Steen & Strøm og Høyer-Gruppen i Norge samt Illum i Danmark. Samsøe Samsøe lancerede sin første online webshop i 2008 og er tilgængelig i 29 lande via www.samsoe.com.

I 2020 skiftede Samsøe & Samsøe navn til Samsøe Samsøe.

Liste over butikker 
Antal butikker Januar 2020

Danmark: 19

Holland: 3

Belgien: 2

Norge: 6

Sverige: 5

Tyskland: 2

Finland: 1

Frankrig: 1

England 1

Kilder

Eksterne henvisninger 
 Samsøe Samsøes hjemmeside

Beklædningsvirksomheder i Danmark
Etableret i 1993

Mode
Tøjbutikskæder i Danmark